Document ID: /roh_data/filtered/fineweb-2-filterrobots_roh.jsonl.gz/21990

Exteriur - Obama metta en ses veto cunter pipeline
En ils Stadis Unids ha il president Barack Obama mess en ses veto cunter ina lescha che duai pussibilitar la construcziun d'ina pipeline dispitaivla. Questa lescha era vegnida approvada da la maioritad republicana en il congress.
Cun la pipeline planisada duai vegnir transportà ieli che vegn explotà en il Canada a travers ils Stadis Unids enfin al Golf dal Mexico. Ils republicans speran ch'i vegn stgaffì novas plazzas cun quest project da milliardas.
Plinavant duain ils Stadis Unids vegnir pli independents dals imports d'ieli dal Proxim Orient.